爲著朝牢目標努力，渠1881年（明治14年）進入東京外國語學堂（瑲朞个東京外國語大學）羅刹語科。許歇教羅刹語个是戾夫·梅企尼巧夫、黑野義文搭古川常一郎，渠也慢慢然歡喜、沈醉在羅刹文學裏向起來。後首來，東京外國語學堂替東京商業學堂合併，渠所來在个東京外國語學堂羅刹語科變成爻東京商業學堂（瑲朞个一橋大學）个第三部羅刹語科。但弗過，四迷就此對東京商業學堂个校長矢野二郎交關有意見，後頭在1886年1月份便申請退學哉。